钦定古今图书集成/明伦汇编/氏族典/第189卷 > 萧敌鲁
## 钦定古今图书集成/明伦汇编/氏族典/第189卷 > 萧敌鲁

按《辽史萧敌鲁传》，“敌鲁字敌辇，其母为德祖女弟，而
淳钦皇后又其女兄也。五世祖曰胡母里遥辇氏时
尝使唐，唐留之幽州，一夕折关遁归国，由是世为决
狱官。敌鲁性宽厚，膂力绝人，习军旅事。太祖潜藩，日
侍左右，凡征讨必与行阵。既即位，敌鲁与弟阿古只
耶律释鲁、耶律曷鲁皆总宿卫，拜敌鲁北府宰相，世”
其官。神册三年十二月卒。敌鲁有胆略，闻敌所在，即
驰赴，亲冒矢石，前后战，未尝少衄，必胜乃止。